**Skuodo Bartuvos progimnazijos OPKUS (Olweus programos kokybės užtikrinimo sistemos) planas 2015-2016 mokslo metams**

**Skuodo Bartuvos progimnazija**

Progimnazijoje mokosi 598 mokiniai, dirba 61 mokytojas ir pagalbos mokiniui specialistas, 23 pagalbiniai darbuotojai (ne mokytojai). Sukomplektuotos naujai atvykusių mokinių 1a, 1b, 1c klasės, todėl klasės vadovės programą įgyvendina nuo pradžios ir integruoja į programą „Zipio draugai“.

Progimnazijoje ugdymo procesas vyksta viename pastate. Po renovacijos mokyklos koridoriai durimis padalyti į atskiras erdves, o tai apsunkina priežiūros vykdymą. Pradinės klasės įsikūrusios rytiniame pastato korpuse, o 5-8 klasių mokomieji kabinetai yra vakarinėje ir centrinėje mokyklos dalyse. Šalia progimnazijos yra stadionas, miesto ligoninė, daugiabučiai ir individualūs gyvenamieji namai. Progimnazijos teritorija neaptverta.

2014 - 2015  mokslo metais 16, 4 procentai mokinių teigė patyrę patyčias 2-3 kartus per mėnesį (38 berniukai, 29 mergaitės), lyginant su praėjusiais metais procentas mažesnis, bet mokinių skaičius išliko tas pats. Didžiausias patyčių atvejų procentas užfiksuotas 4,6,7 klasėse. Besityčiojančių mokinių nustatyta 7, 4 procentai (18 berniukų, 12 mergaičių). Mergaitės daugiausiai patyčias patiria koridoriuose, klasėje be mokytojo, persirengimo kambaryje, kitose vietos, berniukai - koridoriuose, klasėje be mokytojo ir pakeliui į/iš mokyklos. Dažniausios patyčių formos yra žodinės patyčios, melas, gandai, fizinės patyčios, išskyrimas.

Rengiant OPKUS planą 2015-2016 mokslo metams remtasi praėjusių mokslo metų OPKUS plano įgyvendinimo analize, KK ir MSG susirinkimų nutarimais, mokinių internetinės apklausos apie patyčias progimnazijoje rezultatais, OPPP audito išvadomis.

**Progimnazijos įsipareigojimai**

**Įstatyminė bazė**

Lietuvos Respublikos Švietimo įstatymas.

Lietuvos Respublikos Vaikų teisių apsaugos pagrindų įstatymas.

Skuodo Bartuvos progimnazijos strateginis planas 2014-2018 metams.

Skuodo Bartuvos progimnazijos veiklos planas 2015 metams.

**Olweus programos standartas**

Mokykla pradėjo diegti OPPP 2009 metais, o OPKUS pradėta įgyvendinti nuo 2011 metų rugsėjo 1 dienos. Nuo 2013 metų spalio 7 d. progimnazija yra sertifikuota Olweus mokykla. 2015 m. gegužės mėnesį progimnazijoje vyko OPPP auditas, sertifikato galiojimas pratęstas.

**Tikslas –** skatinti pageidaujamą mokinių elgesį įgyvendinant OPKUS standartą.

**Uždaviniai:**

1. Didesnį dėmesį skirti aptarnaujančio personalo įtraukimui į programos įgyvendinimą skatinant dalyvavimą MSG susirinkimuose.

2. Skatinti kolektyvo narius efektyviau taikyti „Nuobaudų kopėtėles“, jų pakopas fiksuoti pildant P1 protokolą.

3. Klasių vadovams klasių valandėlių pagal OPPP modelį metu:

3.1. 1 klasėse – supažindinti mokinius su programa;

3.2. 1-8 klasėse – išanalizuoti „Nuobaudų kopėtėles“;

3.3. 1-8 klasėse - temas pasirinkti pagal OPPP programą ir vadovautis 2015 m. birželio mėn. 2 d. MSG susirinkimo nutarimu;

4. Tobulinti OPKUS veiklą atsižvelgiant į MSG pasiūlymus ir praėjusių mokslo metų mokinių apklausos rezultatus:

4.1. Koreguoti progimnazijos priežiūros grafiką 2 kartus per mokslo metus;

4.2. Reguliariai pildyti ir pateikti klasių auklėtojams patyčių atvejų registracijos žurnalo protokolus;

4.3. Mokinių tėvus šviesti patyčių prevencijos klausimais ir įtraukti į klasių projektų veiklas;

4.4. Skatinti mokinių savivaldos iniciatyvas dėl patyčių prevencijos;

4.5. El. dienyno sistemoje pildyti klasių valandėlių formą R2, teikti apibendrintą informaciją apie patyčių situaciją progimnazijoje.

5. 1 klasėse patyčių prevencijos programą integruoti į programą „Zipio draugai“.

6. Olweus programą integruoti į progimnazijoje organizuojamus renginius.

7. Efektyviai išnaudoti pagalbos mokiniui specialistų potencialą.

**Plano paruošimas ir tvirtinimas**

Planas parengtas 2015-2016 mokslo metams. Planas tvirtinamas progimnazijos Direktoriaus ir įsigalioja nuo patvirtinimo datos. Planas paskelbtas OPKUS segtuve, progimnazijos internetinėje svetainėje [www.bartuva.lt](http://www.bartuva.lt/) .

**OPKUS planas 2015-2016 mokslo metams**

|  |  |  |  |  |  |
| --- | --- | --- | --- | --- | --- |
| Eil. Nr. | Veiklos turinys | Data | Dokumentas | Atsakingas asmuo | Dokumento pateikimo galutinis terminas |
| 1. | Mokytojų ir aptarnaujančio personalo susirinkimai | 2015 m. rugsėjis ir 2016 m. gegužė | C4, C5,  C1 | Direktorius | Kitą dieną po susirinkimo  2016 m. birželio 3 d. |
| 2. | 5 MSG susirinkimai | 2015 m. spalis, 2016 m. sausis, vasaris, balandis, gegužė (pagal progimnazijos mėnesių planus) | R1 | MSG vadovai | Kitą dieną po susirinkimo |
| 3. | Koordinacinio komiteto susirinkimai | 2015 m. spalis, 2016 m. sausis, gegužė | Protokolai | Direktorius | Kitą dieną po susirinkimo |
| 4. | Mokymai naujiems programos nariams | 2015 m. rugsėjis | R3 | Instruktorius | Kitą dieną po mokymų |
| 5. | Mokinių apklausa | 2015 m. lapkritis | C1 | Direktorius | 2016 m. birželio 3 d. |
| 6. | Priežiūros mokykloje vykdymo grafiko koregavimas | 2015 m. rugsėjis ir 2016 m. sausis | C1 | Direktorius | 2016 m. birželio 3 d. |
| 7. | Keturių taisyklių prieš patyčias reguliarus naudojimas | Visus mokslo metus | C2 | 1-8 klasių vadovai | 2015 m. gruodžio 23 d. ir 2016 m. birželio 3 d. |
| 8. | 1-8 klasių valandėlės pagal OPPP modelį | Du kartus per mėnesį | R2 | 1-8 klasių vadovai | Kitą dieną po klasės valandėlės |
| 9. | Mokinių savivaldos susirinkimai | 2015 m. spalis ir 2016 m. sausis, gegužė | R4, C3 | Direktoriaus pavaduotojas ugdymui, atsakingas už mokinių savivaldos veiklą | Kitą dieną po susirinkimo |
| 10. | Individualūs pokalbiai su mokiniais. | Visus mokslo metus | C2 | 1-8 klasių vadovai | 2015 m. gruodžio 23 d. ir 2016 m. birželio 3 d. |
| 11. | Tėvų (globėjų, rūpintojų) informavimas apie OPKUS visuotiniame susirinkime | 2016 m. vasaris | C1 | Direktorius | 2016 m. birželio 3 d. |
| 12. | Tėvų (globėjų, rūpintojų) švietimas patyčių prevencijos klausimais 1-8 klasių susirinkimuose ir įtraukimas į klasių projektų veiklas | 2 kartus per mokslo metus: 2015 m. rugsėjis ir 2016 m. klasės projekto renginio pasirinktas laikas (pagal klasių vadovų veiklos planus) | C2 | 1-8 klasių vadovai | 2015 m. gruodžio 23 d. ir 2016 m. birželio 3d. |
| 13. | OPKUS plano rengimas ir tvirtinimas | 2015 m. rugsėjis | Planas | Direktorius | 2015 m. rugsėjo 4 d. |
| 14. | Priminimas mokytojams ir aptarnaujančiam personalui apie P1 procedūras | 2015 m. rugsėjis | P1  C1 | Visi mokytojai ir aptarnaujančio personalo darbuotojai  Direktorius | 2015 m. rugsėjis  2016 m. birželio 3 d. |
| 15. | Nukrypimų fiksavimas ir trūkumų pašalinimas | Užfiksavus nukrypimą | A1  A1/A2 | Koordinatorius  Direktorius | Pastebėjus nukrypimą  Pašalinus nukrypimą |